
SANTRAUKA
Pasibaigus 2019 m. II ketvirčiui Lietuva pagal ES išmokėtas Lietuvai lėšas užima 8-ąją vietą tarp visų šalių narių ir viršija ES vidurkį. Iki 2019 m. birželio 30 d. suplanuota 86 proc. ES fondų lėšų, projektams paskirstyta 4,8 mlrd. eurų (71 proc.). Per 2019 metų II ketvirtį sudarytų sutarčių suma padidėjo 3 proc. Taip pat 3 proc. per antrąjį šių metų ketvirtį padidėjo investuotų lėšų suma ir sudaro 2,4 mlrd. eurų (35 proc.). Iki 2019 m. birželio 30 d. EK deklaruota 2 mlrd. eurų (30 proc.) ES fondų lėšų.
Per pirmąjį šių metų pusmetį investuota 347 mln. eurų ES fondų lėšų ir tai sudaro 29 proc. 2019 m. asignavimų plano (per metus numatyta investuoti 1,2 mlrd. eurų).
Įgyvendinant vieną iš svarbiausių ES investicijų valdymo ir kontrolės sistemos 2019 m. tikslų (užtikrinti investicijų į pokyčius strateginėse srityse spartą), per I pusmetį investuota 117 mln. eurų ES lėšų (67 proc. 2019 m. į šias sritis planuotų investuoti lėšų).
Ministerijos įgyvendino 88 proc. (14 iš 16) I ketv. ataskaitoje Finansų ministerijos pateiktų rekomendacijų. Taip pat ataskaitoje apžvelgiami kiekvieno prioriteto svarbesni pasiekimai, kliūtys, turinčios įtakos ES fondų investicijų konkrečiuose sektoriuose efektyvumui ir spartai bei pateikiami siūlymai ministerijoms ES fondų investicijų efektyvumui ir spartai užtikrinti.

Lietuva pagal ES išmokėtas Lietuvai lėšas (36 proc. nuo 2014–2020 m. Lietuvai skirto finansavimo) užima 8-ąją vietą tarp visų šalių narių ir viršija ES vidurkį, kuris yra 30 proc. (1 grafikas). 

1 grafikas. ES išmokėjimai valstybėms narėms[footnoteRef:1] iki 2019 m. birželio 30 d.  [1:  Į rodiklį įsiskaičiuoja bendri grynieji išmokėjimai (angl. total net payments), t. y. pirminiai avansai, grynieji papildomi pirminiai avansai (papildomi pirminiai avansai be grąžintos dalies), grynieji metiniai avansai (metiniai avansai be grąžintos dalies), taip pat grynieji tarpiniai mokėjimai (tarpiniai mokėjimai be grąžintos dalies ir metiniai avansai, padengti išlaidų).] 

(proc. nuo valstybei narei skirtų lėšų).


Šaltinis: Info Regio, Open Data platforma.

Iki 2019 m. birželio 30 d. projektams paskirstyta 4,8 mlrd. eurų (71 proc.) ES fondų lėšų. Per 2019 metų II ketvirtį sudarytų sutarčių suma (ES fondų lėšos) padidėjo 3 proc. 
Taip pat 3 proc. per antrąjį šių metų ketvirtį padidėjo investuotų lėšų suma ir sudaro 2,4 mlrd. eurų (35 proc.). Iki 2019 m. birželio 30 d. EK deklaruota 2 mlrd. eurų (30 proc.) ES fondų lėšų. 

Informacija apie finansinę pažangą ataskaitiniu laikotarpiu pateikiama 2 grafike. 





2 grafikas. Veiksmų programos įgyvendinimas pagal etapus (mln. eurų ir % nuo ES fondų lėšų).


Šaltinis: 2014–2020 metų Europos Sąjungos struktūrinių fondų posistemis (SFMIS2014).


3 grafikas. Veiksmų programos įgyvendinimas pagal etapus ir pagal ministerijas iki 2019 m. birželio 30 d. (% nuo administruojamų ES fondų lėšų) 

Šaltinis: 2014–2020 metų Europos Sąjungos struktūrinių fondų posistemis (SFMIS2014).

Nuo periodo pradžios iki 2019 m. II ketvirčio pabaigos didžiausią dalį ministerijoms skirtų ES fondų lėšų yra investavusios Socialinės apsaugos ir darbo (53 proc.) bei Aplinkos (46 proc.) ministerijos. Tačiau, per ataskaitinį laikotarpį, lyginant su kitomis ministerijomis, daugiausia investuota Sveikatos apsaugos ministerijos (5,5 proc.) ir Kultūros ministerijos (5,2 proc.) administruojamose priemonėse.
Iš viso iki 2019 m. birželio 30 d. didžiausias pasirašytų sutarčių procentas yra Aplinkos ministerijos (84 proc. jai skirtų lėšų) bei Socialinės apsaugos ir darbo ministerijos (81 proc.) administruojamose priemonėse. Šių metų antrą ketvirtį daugiausia sutarčių sudaryta Energetikos ministerijos (7 proc. nuo ministerijai skirtų ES fondų lėšų), Kultūros ministerijos (6 proc.) bei Švietimo, mokslo ir sporto ministerijos (6 proc.) administruojamose priemonėse. 


4 grafikas. 2019 m. asignavimų plano vykdymas iki 2019 m. birželio 30 d.
(% ir mln. eurų )

Per pirmąjį šių metų pusmetį investuota 347 mln. eurų ES fondų lėšų ir tai sudaro 29 proc. 2019 m. asignavimų plano (per metus numatyta investuoti 1,2 mlrd. eurų). Pusę šiais metais ministerijai planuotų lėšų jau investavo Ekonomikos ir inovacijų ministerija (51 proc.). Lėčiausias planuotų asignavimų investavimo tempas Kultūros ir Aplinkos ministerijų (19 proc.) administruojamose priemonėse.
Vertinant 2019 m. I pusmečio planų vykdymą, mažiausiai planuotų lėšų investuota Aplinkos ministerijos (40 proc. pusmečio plano) administruojamose priemonėse. 

Įgyvendinant vieną iš svarbiausių ES investicijų valdymo ir kontrolės sistemos 2019 m. tikslų (užtikrinti investicijų į pokyčius strateginėse srityse[footnoteRef:2] spartą), per I pusmetį investuota 117 mln. eurų ES lėšų (67 proc. 2019 m. į šias sritis planuotų investuoti lėšų). [2:  Finansų rinkų plėtra, sveikata, institucinės globos pertvarka, viešasis administravimas, valstybės išteklių konsolidavimas ir duomenų atvėrimas, strateginės infrastruktūros plėtojimas, švietimas, inovacijos ir inovatyvi ekonomika, energijos efektyvumo didinimas, kultūros paveldo įveiklinimas ir kultūrinio verslumo skatinimas.] 



5 grafikas. Strateginių sričių plano pasiekimai iki 2019 m. I pusmečio pabaigos (proc. nuo I pusmetį planuotų ES fondų investicijų)

* Raudona spalva pažymėtos investicijos srityse, nepasiekusiose iki I pusm. pab. planuotų investicijų, žalia spalva – pasiekusiose planuotas reikšmes.

Vertinant pusmečio pažangą, reikėtų pažymėti, kad investuojama pagal planą Sveikatos (Sveikatos apsaugos ministerija), Institucinės globos pertvarkos (Socialinės apsaugos ir darbo ministerija), Inovacijų ir inovatyvios ekonomikos (Ekonomikos ir inovacijų ministerija) ir Finansų rinkų plėtros (Susisiekimo ir Aplinkos ministerijos) strateginėse srityse (žr. 5 grafiką). 
Investicijų sparta atsilieka šiose srityse:
· Viešojo administravimo (labiausiai atsilieka Vidaus reikalų ministerijos įgyvendinama valstybės institucijų ir įstaigų vidaus administravimo tobulinimo priemonė);
· Valstybės išteklių konsolidavimo ir duomenų atvėrimo srityje (atsilieka Valstybės informacinių išteklių sąveikumo platformos (VIISP) portalo vystymo projektas); 
· Strateginės infrastruktūros plėtojimo srityje (labiausiai atsilieka Susisiekimo ministerijos administruojamas investavimas į jūrų transporto eismo sąlygų gerinimą Klaipėdos valstybiniame jūrų uoste);
· Švietimo srityje (labiausiai atsilieka Švietimo, mokslo ir sporto ministerijos administruojamos investicijos į praktinių įgūdžių rėmimą ir skatinimą);
· Energijos efektyvumo didinimo srityje (labiausiai atsilieka Aplinkos ministerijos administruojamos savivaldybių viešųjų pastatų atnaujinimo ir daugiabučių namų modernizavimo techninės paramos priemonės);
· Kultūros paveldo įveiklinimo ir kultūrinio verslumo skatinimo srityje (Kultūros ministerijos administruojamos kultūros paveldo objektų aktualizavimo priemonės).

Ministerijos įgyvendino 88 proc. (14 iš 16) 2019 m. I ketv. ataskaitoje Finansų ministerijos pateiktų rekomendacijų. 
Toliau šioje ataskaitos dalyje apžvelgiami kiekvieno prioriteto svarbesni pasiekimai, kliūtys, turinčios įtakos ES fondų investicijų konkrečiuose sektoriuose efektyvumui ir spartai bei pateikiami siūlymai ministerijoms ES fondų investicijų efektyvumui ir spartai užtikrinti.
[bookmark: _Toc10104952][bookmark: _Toc18670106]1 prioritetas. Mokslinių tyrimų, eksperimentinės plėtros ir inovacijų skatinimas
Švietimo, mokslo ir sporto ministerijos Veiksmų programos 1 prioriteto administruojamų priemonių įgyvendinimas vertinant pagal sutarčių sudarymą (63 proc.) šiek tiek atsilieka nuo Veiksmų programos sudarytų sutarčių vidurkio (71 proc.). Vertinant lėšų investavimą projektuose (19 proc.) yra dvigubai atsiliekama nuo Veiksmų programos investuotų lėšų vidurkio (35 proc.) 
Mokėjimų atsilikimą nulemia tai, kad dalies projektų įgyvendinimas yra susijęs su investicijomis į MTEP infrastruktūrą, užtrunka projektų paruošiamųjų veiklų (projektavimo, rangos darbų pirkimo ir kt.) procedūros, projektų įgyvendinimo spartą ypač stabdo nekokybiškas projektuotojų darbas. Įvertinus tai, kad investicijų į MTEPI infrastruktūrą projektų įgyvendinimas trunka ilgiau nei buvo planuota, ministerija turi kuo skubiau suplanuoti visas MTEPI infrastruktūros projektų lėšas, taip pat apsispręsti ir dėl dalies priemonės ,,Mokslinių tyrimų, eksperimentinės plėtros ir inovacijų infrastruktūros plėtra ir integracija į europines infrastruktūras“ veikloms numatytų lėšų likučių (apie 4 mln. eurų) panaudojimo iki 2019 m. pabaigos sudarant projektų sąrašus.
Siekdama valdyti didelių infrastruktūrinių projektų rizikas, CPVA ėmėsi iniciatyvos, identifikuodama strateginės reikšmės – sudėtingesnius ar didelės vertės projektus (pvz. Vilniaus universiteto Medicinos fakulteto Mokslo centro sukūrimas, kuriam skirta 23,1 mln. eurų, Vilniaus Gedimino technikos universiteto Mechanikos, Elektronikos ir Transporto inžinerijos fakultetų laboratorijų korpuso statyba, kuriam skirta 11,5 mln. eurų). CPVA ne tik sugriežtina tokių projektų stebėsenos reikalavimus, bet ir skiria papildomą dėmesį ir pagalbą rengiant viešųjų pirkimų dokumentaciją,  konsultuoja darbų sutarčių vykdymo ir kitais klausimais. Toks CPVA įsitraukimas ir atsakomybė už investicijų rezultatus laikytinas gera praktika.
Apžvelgiant investicijų pažangą MTEP srityje, reikėtų paminėti, kad Finansų ministerijai pakeitus Projektų administravimo ir finansavimo taisykles ir jose numačius galimybę finansuoti MTEPI projektų veiklas, kurios vykdomos ne tik kitose ES valstybėse narėse, bet ir už ES ribų, sudarytos palankesnės sąlygos MTEP tarptautiškumo skatinimui, pritraukiant ne ES valstybių projektų partnerius MTEP veikloms įgyvendinti. Tikimasi, kad tai teigiamai paveiks investicijų efektyvumą ir spartą šioje srityje.
Taip pat reikėtų pažymėti, kad Švietimo, mokslo ir sporto ministerija, dėl nekokybiškai parengto Mokslo ir inovacijų sklaidos centro (Mokslo sala) investicijų projekto vėluoja jį įtraukti į valstybės projektų sąrašą. Pažymėtina tai, kad metodinės pagalbos centras dar 2018 m. pabaigoje nustatė esminių Mokslo salos investicijų projekto trūkumų, kurie yra nepašalinti ir tai kelia grėsmę šio projekto įgyvendinimui laiku. Dėl šios priežasties yra būtinas ministerijos aktyvus įsitraukimas į Mokslo salos investicinio projekto tobulinimą.
Švietimo, mokslo ir sporto ministerija kartu su LMT, įgyvendindama visuotinės dotacijos priemones, vėluoja paskelbti suplanuotus kvietimus, nes susiduriama su sunkumais, atnaujinant supaprastintam išlaidų apmokėjimui taikomus fiksuotuosius įkainius.
Be to, ministerija neįgyvendino ankstesnėje Lietuvos Respublikos Vyriausybės ataskaitoje teiktos rekomendacijos sudaryti komunikavimo ir pareiškėjų aktyvumo skatinimo veiksmų planą pagal paskelbtus 1 prioriteto konkursinių priemonių kvietimus. 
Ekonomikos ir inovacijų ministerijos Veiksmų programos 1 prioriteto administruojamų priemonių įgyvendinimas, vertinant pagal sutarčių sudarymą (62 proc.) nežymiai atsilieka nuo Veiksmų programos vidurkio. Investicijų atsilikimas, lyginant su Veiksmų programos vidurkiu, yra beveik dvigubai didesnis – investuota 19 proc. šiame prioritete ministerijai skirtų ES lėšų. Investicijų atsilikimą lemia tai, kad dalies projektų, susijusių su tiesioginių užsienio verslo investicijų pritraukimu į MTEP, įgyvendinimas pradėtas 2018 m. ir tik dabar šių projektų įgyvendinimas įgauna pagreitį. Šiais metais sustiprinus projektų vykdytojų kontrolę investicijų suma viršija metinį investavimo planą 1 prioritete, taip mažinamas atsilikimas nuo veiksmų programos vidurkio.
Dėl projektų, susijusių su MTEP veiklomis, specifikos investavimo intensyvumas padidėja vėlesniais metais po finansavimo sutarčių sudarymo. Didžiausios priemonės ,,Intelektas. Bendri mokslo–verslo projektai“ projektų, MTEP veiklų, investicijų intensyvumas padidėjo 2019 m. ir šiuo metu yra išmokėta 48 mln. eurų (apie 30 proc.) iš skirtos 150 mln. eurų sumos.
LVPA tęsia individualius susitikimus su priemonės ,,Intelektas. Bendri mokslo–verslo projektai“ projektų vykdytojais, kurių metu aptaria projektų įgyvendinimo klausimus, identifikuoja rizikas bei galimas jų valdymo priemones. Jau suorganizavus daugiau nei 50 tokių susitikimų, numatoma juo tęsti ir ateityje. 
Paminėtina tai, kad Ekonomikos ir inovacijų ministerija inicijavo ikiprekybinių pirkimų vykdymo tvarkos aprašo pakeitimą, kurį Vyriausybei patvirtinus, ikiprekybinių pirkimų projektų administravimas taps paprastesnis, o tai leis greičiau suplanuoti šiai sričiai numatytas lėšas.
Rugpjūčio mėn. vykusiuose susitikimuose su Švietimo, mokslo ir sporto ministerijos atstovais (dalyvaujant CPVA ir LMT atstovams) bei Ekonomikos ir inovacijų ministerijos atstovais (dalyvaujant LVPA ir MITA atstovams) buvo aptartas priemonių įgyvendinimas, įvertintos galimos rizikos bei aptarti jų valdymo būdai. 

[bookmark: _Toc512504078][bookmark: _Toc10104953][bookmark: _Toc18670107]2 prioritetas. Informacinės visuomenės skatinimas
2 prioriteto įgyvendinimas pasižymi pakankama sutarčių sudarymo pažanga (94 proc.), tačiau nuo vidutinio Veiksmų programos įgyvendinimo vidurkio atsilieka investavimas, kuris iki 2019 m. II ketv. pabaigos sudarė tik 16 proc. Investavimas prioritete atsilieka, nes didžiausios vertės projektai pradėti įgyvendinti tik 2018 m. pabaigoje, šiuo metu vyksta pagrindiniai šių projektų viešieji pirkimai.
Š. m. birželio mėn. Susisiekimo ministerijai buvo pavesta kartu su Ekonomikos ir inovacijų ministerija priimti sprendimą, kuri iš investicijų – Kauno duomenų centro parengimas eksploatacijai ar Registrų centro infrastruktūros atnaujinimas ir optimizavimas – yra prioritetinė ir apie priimtą sprendimą informuoti Lietuvos Respublikos Vyriausybę ir Finansų ministeriją. Susisiekimo ministerija, suderinusi su Ekonomikos ir inovacijų ministerija, rugpjūčio mėn. informavo Vyriausybę bei Finansų ministeriją, kad 2 prioriteto lėšų likutis turėtų būti skirtas šiuo metu įgyvendinamam IT infrastruktūros konsolidavimo projektui ir su šiuo projektu susijusių programinių ir techninių sprendimų įgyvendinimui. Atsižvelgiant į tai, kad šiame projekte „Valstybės debesijos paslaugų teikimo infrastruktūros sukūrimas” I etapo pagrindinės įrangos pirkimo sutartys pasirašinėjamos ir įranga bus pristatoma 2019 m. IV ketv. pradžioje, būtina užtikrinti, kad laiku būtų paruoštos I etapo įrangos talpinimui reikalingos duomenų centrų patalpos (patalpos Lietuvos Respublikos Vyriausybės pastate, antrojo duomenų cento bei duomenų rezerviniam kopijavimui reikalingos patalpos). Pabrėžtina, kad projektas “Valstybės debesijos paslaugų teikimo infrastruktūros sukūrimas” neapima duomenų centrų patalpų paruošimo, tuo turi pasirūpinti Krašto apsaugos ministerija.
Pažymėtina, kad liepos mėn. į valstybės projektų sąrašą įtrauktas Krašto apsaugos ministerijos projektas (7,9 mln. eurų), skirtas valstybės valdomam elektroninių ryšių tinklui su kompleksinėmis kibernetinio saugumo priemonėmis sukurti. 
Taip pat Sveikatos apsaugos ministerija liepos mėn. Susisiekimo ministerijos vertinimui pateikė 8,8 mln. eurų vertės investicijų projektą, skirtą 1-o e. sveikatos projekto įgyvendinimui. Projektas skirtas Elektroninės sveikatos paslaugų ir bendradarbiavimo infrastruktūros informacinės sistemos duomenų bazės pertvarkymui ir sistemos optimizavimui, taip pat funkcionalumų tobulinimui. Atsižvelgiant į tai, kad projekto metu planuojama įsigyti e. sveikatos paslaugoms teikti reikalingą informacinių technologijų infrastruktūrą, siekiant jos konsolidavimo valstybės mastu, svarbu užtikrinti, kad įsigytą infrastruktūrą vėliau būtų galima integruoti. 

	Siūlymas Sveikatos apsaugos ministerijai:
- Iki 2019 m. rugsėjo 20 d. Susisiekimo ministerijai pateikti patikslintą projekto „Elektroninės sveikatos paslaugų ir bendradarbiavimo infrastruktūros informacinės sistemos plėtra“ investicijų projektą.

Siūlymas Susisiekimo ministerijai:
- Iki 2019 m. spalio 31 d. projektą „Elektroninės sveikatos paslaugų ir bendradarbiavimo infrastruktūros informacinės sistemos plėtra“ įtraukti į valstybės projektų sąrašą.

Siūlymas Krašto apsaugos ministerijai:
- Užtikrinti, kad iki 2019 m. lapkričio 30 d. būtų paruoštos IT konsolidavimo projekto įrangos talpinimui reikalingos duomenų centrų patalpos.



[bookmark: _Toc10104954][bookmark: _Toc18670108]3 prioritetas. Smulkiojo ir vidutinio verslo konkurencingumo skatinimas
Ekonomikos ir inovacijų ministerijos administruojamo 3 prioriteto sutarčių sudarymo pažanga (73 proc.) atitinka vidurkį. Investavimo sparta taip pat neatsilieka nuo vidutinio Veiksmų programos įgyvendinimo vidurkio, iki 2019 m. II ketv. pabaigos sudarė 35 proc. 
Toliau sėkmingai investuojama į verslumo, produktyvumo bei tarptautiškumo skatinimui skirtas priemonės. Paminėtina, kad pasibaigus priemonės „Eco-inovacijos LT+“ 3-iam kvietimui, LVPA sulaukė 85 paraiškų iš įmonių, ketinančių investuoti į aplinkos tausojimą ir išteklių taupymą bei savo gamybinėje veikloje diegti ekologines naujoves ir gamybos bei paslaugų procesus paversti labiau draugiškais aplinkai. Šio kvietimo priemonės biudžetas buvo 32 mln. eurų, tuo tarpu gauta paraiškų net 60 mln. eurų sumai. Šiuo metu pagal priemonę jau yra įgyvendinami 43 projektai visoje Lietuvoje, o jų bendra vertė 45,3 mln. eurų, 13 projektų už 13,8 mln. eurų jau yra baigti. Kaip projekto rezultatas įmonėse yra įdiegtos 67 technologinės ekoinovacijos.
Birželio mėnesį LVPA įvertinus paraiškas pagal vieną iš populiariausių ES investicijų priemonių smulkiam ir vidutiniam verslui - „Naujos galimybės LT“, iš pateiktų 367 paraiškų net 297 bus rekomenduojamos finansuoti. Bendra planuojamų finansuoti projektų vertė - 25,3 mln. eurų, iš kurių ERPF investicijos sudarys 12,5 mln. eurų.
Pagal šį kvietimą buvo pritaikyta nauja projektų efektyvumo vertinimo logika, kai vertinant projektų efektyvumą, kurį lemia įmonių prognozuojami eksporto rodikliai, naudos ir kokybės balai buvo suteikiami pagal tris atskiras pareiškėjų grupes, labai mažas, mažas ir vidutines įmones, tokiu būdu išvengiant skirtingo dydžio įmonių konkuravimo tarpusavyje kas savo ruožtu sudarė palankesnes galimybes labai mažoms ir mažoms įmonėms gauti finansavimą.
Rugpjūčio mėn. vykusiame susitikime su Ekonomikos ir inovacijų ministerijos bei LVPA ir ESFA atstovais, buvo aptarta priemonių įgyvendinimo eiga, todėl šioje ataskaitoje Ekonomikos ir inovacijų ministerijai siūlymų neteikiame. 

[bookmark: _Toc10104955][bookmark: _Toc18670109]4 prioritetas. Energijos efektyvumo ir atsinaujinančių išteklių energijos gamybos ir naudojimo skatinimas
Energetikos ministerijos administruojamų SaF lėšomis finansuojamų priemonių projektų įgyvendinimas iš dalies atsilieka nuo visos Veiksmų programos įgyvendinimo vidurkio (sudaryta sutarčių už 77 proc., investuota 24 proc.).
Pažymėtina, kad išlieka didelė rizika dėl konkursinės nedidelės galios biokuro kogeneracijos skatinimo priemonės įgyvendinimo laiku. Įgyvendinant priemonę skelbti du kvietimai, tačiau susidomėjimo ši priemonė nesulaukė ir sudarytų sutarčių nėra. Siekdama suvaldyti šią riziką, Energetikos ministerija planavo inicijuoti Nacionalinės šilumos ūkio plėtros 2015–2021 m. programos keitimą, siekiant padidinti priemonės patrauklumą ir praplėsti galimų pareiškėjų ratą, tačiau iki šiol ši programa nepakeista.
Energetikos ministerija peržiūrėjo SaF lėšomis įgyvendinamas priemones perskirstydama atsiliekančių konkursinių biokuro panaudojimo ir biokurą naudojančių šilumos gamybos įrenginių keitimo priemonių nesuplanuotas lėšas naujai planuojamoms veikloms: išmaniajai šilumos apskaitai ir atsinaujinančių išteklių energijai namų ūkiams. 
ES išmanioji apskaita suvokiama kaip esminė priemonė siekti pagrindinių ES klimato ir energetikos politikos strategijos tikslų. Be to, tai atitinka ES vidaus rinkos direktyvą (2009/72/EC) ir jos pataisymą (2016/0380(COD)), kurioje nurodyta, kad visi šilumos ir karšto vandens skaitikliai turi būti pakeisti į nuotolinio nuskaitymo iki 2027 metų. Išmaniajai šilumos apskaitai Energetikos ministerija planuoja skirti apie 6 mln. eurų.
ES investicijos prisideda prie vieno iš NENS tikslų – iki 2020 m. sukūrus palankią investicijų aplinką, būtų ne mažiau kaip 34 tūkst. elektros energijos vartotojų, naudojančių gaminančio vartotojo schemą. Šiuo tikslu 2019 m. gegužės 10 d. buvo paskelbtas pirmasis kvietimas fiziniams asmenims teikti paraiškas saulės elektrinių įsigijimui, kuris sulaukė didelio susidomėjimo (gauta apie 3000 paraiškų). Atsižvelgiant į didelį susidomėjimą ir paraiškų gausą papildomai skirta 1,7 mln. eurų (vietoj planuotų 4,5 bus skirta 6,2 mln. eurų). Tačiau decentralizuotos generacijos individualiuose namuose nepakanka, todėl būtina pasitelkti smulkiausius vartotojus, gyvenančius daugiabučiuose, suteikiant jiems galimybę gaminti ir vartoti elektros energiją geografiškai skirtingose vietose. Naujai atsinaujinančių išteklių energijos veiklai Energetikos ministerija planuoja skirti 8 mln. eurų.

	Siūlymas Energetikos ministerijai: 
- Iki 2019 m. spalio 30 d. pakeisti Nacionalinę šilumos ūkio plėtros 2015–2021 m. programą ir siekiant padidinti konkursinės nedidelės galios biokuro kogeneracijos skatinimo priemonės patrauklumą bei pagreitinti įgyvendinimą, pakoreguoti finansavimo sąlygas. 



Susisiekimo ministerijos 4 prioriteto administruojamų SaF lėšomis finansuojamų priemonių sutarčių sudarymo pažanga (61 proc.) ir investavimo pažanga (30 proc.) nedaug atsilieka nuo Veiksmų programos vidurkio. Žymiai atsilieka ERPF lėšomis finansuojamų projektų įgyvendinimas: iki 2019 m. II ketv. pabaigos sudaryta sutarčių už 20 proc., o investuota 11 proc. ministerijai skirtų ES lėšų.
Rugpjūčio mėn. vykusiame susitikime su Susisiekimo ministerijos bei CPVA atstovais, buvo aptartas priemonių įgyvendinimas, vėlavimų rizika valdoma, todėl šioje ataskaitoje Susisiekimo ministerijai siūlymų neteikiame.

[bookmark: _Toc10104956][bookmark: _Toc18670110]5 prioritetas. Aplinkosauga, gamtos išteklių darnus naudojimas ir prisitaikymas prie klimato kaitos
Aplinkos ministerijos 5 prioriteto administruojamų priemonių įgyvendinimo pažanga, vertinant pagal pasirašytas sutartis (84 proc.) viršija Veiksmų programos vidurkį bei beveik atitinka vidurkį pagal investuotų lėšų rodiklį (32 proc.)
Siekiant užtikrinti gyventojų pajungimus prie nuotekų tvarkymo tinklų buvo sukurtas naujas finansavimo mechanizmas - įkurtas „Vandentvarkos fondas" šio įgyvendinimą derinant su skatinamąja grąžintinos subsidijos priemone. Atsižvelgiant į tai, kad Lietuva yra gavusi EK pagrįstą nuomonę dėl įsipareigojimų pagal 1991 m. gegužės 21 d. Tarybos direktyvą 91/271/EEB dėl miesto nuotekų valymo (toliau – Direktyva) nevykdymo, Aplinkos ministerija bendradarbiaudama su atsakingomis institucijomis ir galimais pareiškėjais turi imtis visų priemonių siekiant užtikrinti sukurto naujo finansavimo mechanizmo sėkmę bei kuo didesnius gyventojų pajungimus (pvz.,skatinti savivaldybių įsitraukimą į gyventojų pajungimo procesus; nustatyti atsakomybę už nuotekų direktyvinių reikalavimų neįgyvendinimą ir tt.).
[bookmark: _GoBack]Taip pat svarbu pažymėti, kad Aplinkos ministerija iki šiol nepatikslino regioninės vandentvarkos priemonės projektų finansavimo sąlygų, taip sudarydama galimybę projektų vykdytojams naudoti sutaupytas projekto lėšas, o nuosavo indėlio užtikrinimui kreiptis dėl Europos investicijų banko paskolos ir / arba UAB „Viešųjų investicijų plėtros agentūra“ teikiamų dotacijų savivaldybėms, kas neigiamai įtakoja naujo finansavimo mechanizmo įgyvendinimo rezultatus.

	Siūlymai Aplinkos ministerijai:
- Imtis aktyvių veiksmų, įskaitant ir reguliacinius, sudarant prielaidas sėkmingam vandentvarkos fondo ir grąžinamosios subsidijos finansavimo mechanizmo veikimui ir užtikrinti reikiamus gyventojų pajungimus;
- Patikslinti priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašą, visas sutaupytas projektų lėšas nukreipiant į naują finansavimo mechanizmą;
- Pakartotinai įvertinti naujausius prie nuotekų valymo sistemų nepajungtų gyventojų rodiklius bei valdyti rodiklių pasiekimą veikiančias rizikas.



Vienas iš didesnių ir visai Lietuvai svarbių projektų - Lietuvos zoologijos sodo rekonstrukcija, kuri iki šiol neįsibėgėja. Projekto sutartis pasirašyta 2017 m. pradžioje, tačiau techninio projekto paslaugų sutartis pasirašyta tik 2019 m. liepą. Siekiant mažinti riziką dėl skundų ir teisminių procesų, norint į viešuosius pirkimus pritraukti daugiau rinkos dalyvių ir sulaukti geresnių pasiūlymų bei kartu spartinti projekto veiklų įgyvendinimą, statybos darbų pirkimas skaidomas į atskiras dalis pagal parengtus techninio projekto objektus. Šis, Kaune įsikūręs vienintelis Lietuvoje valstybinis zoologijos sodas išbrauktas iš Europos zoologijos sodų ir akvariumų asociacijos (EAZA) ir jos nariu vėl galėtų tapti, tik užtikrinus tinkamas gyvūnų laikymo sąlygas.

	Siūlymai Aplinkos ministerijai: 
- Užtikrinti zoologijos sodo rekonstrukcijos projekto įgyvendinimą pagal nustatytą grafiką siekiant, kad rangos darbų sutartis būtų pasirašyta ne vėliau nei iki 2021 m. I ketv. pab.



Kultūros ministerijos 5 prioriteto administruojamų priemonių įgyvendinimas pasižymi pakankama sutarčių sudarymo pažanga (81 proc.), tačiau nuo vidutinio Veiksmų programos įgyvendinimo vidurkio atsilieka investavimas, kuris iki 2019 m. II ketv. pabaigos sudarė 23 proc. 
2019 m. balandžio-rugpjūčio mėn. Kultūros ministerija pritarė dviejų projektų papildomo finansavimo prašymams už 3,4 mln. eurų (Radvilų rūmai ir Užutrakio dvaras) ir svarsto Kauno Šv. Jurgio konvento papildomo finansavimo prašymą. Sapiegų rūmų rekonstrukcijos projektas (apie 6,4 mln. eurų) buvo įtrauktas į valstybės projektų sąrašą, šiuo metu vertinama paraiška.
Gedimino kalno projektą (apie 7,4 mln. eurų, kalno aikštelės ir pietrytinio šlaito rekonstrukcija), kuris 2019 m. liepos mėn. buvo įtrauktas į Kultūros objektų aktualizavimo 2014-2020 m. programos (KOAP) I priedą (Prioritetinių kultūros paveldo objektų aktualizavimo sąrašą), į projektų sąrašą planuojama įtraukti 2019 m. rugsėjo mėn. Taip bus suplanuotos visos Kultūros ministerijos administruojamos 5 prioriteto lėšos, todėl kitų Gedimino kalno rekonstrukcijos etapų finansuoti 5 prioriteto lėšomis KM šiuo metu neplanuoja. 

[bookmark: _Toc10104957][bookmark: _Toc18670111]6 prioritetas. Darnaus transporto ir pagrindinių tinklų infrastruktūros plėtra
Energetikos ministerijos administruojamų 6 prioriteto priemonių projektų planavimas ir įgyvendinimas atsilieka nuo Veiksmų programos lygmens vidurkių, iki 2019 m. II ketv. pabaigos sudaryta sutarčių už 57 proc., o investuota 22 proc. ministerijai skirtų ES lėšų.
Vadovaujantis Energetikos ministerijos sudarytais projektų sąrašų ir kvietimų planais bei siekiant suvaldyti sutarčių pasirašymo laiku riziką, nuspręsta Energetikos ministerijai skirtą 6 prioriteto finansavimą sumažinti 16 mln. eurų, perskirstant šias lėšas kitų ministerijų įgyvendinamoms veikloms. Planuotos investicijos į dujų skirstymo tinklų sužiedinimą ir išmaniosios gamtinių dujų apskaitos įdiegimo projektus užtruko dėl užsitęsusio kaštų naudos studijų rengimo bei investicijų derinimo su Valstybine energetikos reguliavimo taryba, todėl kyla rizika nespėti šių projektų įgyvendinti 2014–2020 metų programavimo laikotarpyje. 

	Siūlymai Energetikos ministerijai: 
- Iki 2019 m. rugsėjo 30 d. perkelti likusią nesuplanuotą konkursinės priemonės „Gamtinių dujų skirstymo sistemos ir plėtra“ lėšų sumą kitoms 6 prioriteto priemonėms;
- Spartinti planinių gamtinių dujų ir elektros perdavimo sistemų modernizavimo projektų planavimą, siekiant, kad per 2019 m. būtų suplanuota bent 90 proc. likusių investicijų.



Susisiekimo ministerijos administruojamų 6 prioriteto priemonių lėšų investavimas (42 proc.) viršija Veiksmų programos išmokėjimų vidurkį, tačiau sudarytų sutarčių rodiklis (53 proc.) atsilieka nuo vidurkio.
Susisiekimo ministerija dar nesuplanavo visų investicijų į jūrų transporto eismo saugos gerinimą Klaipėdos valstybiniame jūrų uoste[footnoteRef:3] bei miestų transporto infrastruktūros vystymą[footnoteRef:4], todėl siekiant valdyti projektų įgyvendinimo vėlavimo riziką, svarbu toliau bendradarbiauti su projektus įgyvendinančiomis Klaipėdos valstybinio jūrų uosto direkcija bei Vilniaus miesto savivaldybės administracija, sprendžiant suplanuotų investicijų įgyvendinimo problemas. [3:    Priemonė ,,Jūrų transporto eismo saugos gerinimas Klaipėdos valstybiniame jūrų uoste“]  [4:    Priemonė ,,Miestų transporto infrastruktūros vystymas įgyvendinant valstybei svarbius jungtinius projektus“] 

Paminėtina, kad Susisiekimo ministerija turi užtikrinti efektyvų investavimą į vidaus vandenų kelio modernizavimą[footnoteRef:5] ir, atsižvelgiant į metodinės pagalbos centro pateiktą vertinimo išvadą[footnoteRef:6], Susisiekimo ministerija turi nustatyti rodiklius, užtikrinančius, kad bus pasiektas planuojamas pervežti krovinių kiekis, nurodytas investicijų projekte ,,TEN-T tinklo kelio E41 modernizavimas“ [footnoteRef:7].  [5:   Priemonės 06.2.1-TID-V-510 ,,Laivybos sąlygų vandens transporte užtikrinimas“ projektams skiriamos ES struktūrinių fondų lėšos – iki 28,3 mln. eurų.]  [6:  Metodinės pagalbos centro 2019 m. rugpjūčio 8 d. el. paštu pateiktas Investicijų projektų atitikties investicijų projektų rengimo metodikai vertinimo klausimynas ir vertinimo išvada. ]  [7:  Investicijų projekte ,,TEN-T tinklo kelio E41 modernizavimas“ daroma prielaida, kad pirmaisiais metais po investicijų atlikimo bus pervežama krovinių, kurių masė sieks 100 tūkst. tonų, antraisiais – 250 tūkst. tonų, trečiaisiais – 357 tūkst. tonų, penktaisiais – 407 tūkst. tonų, aštuntaisiais – 427 tūkst. tonų, o vėlesniais projekto ataskaitinio laikotarpio metais pervežamų krovinių masė, tonomis, kasmet augs po 4,4 proc. (iki 2044 m. pasiekiant 775 tūkst. tonų per metus). ] 


	Siūlymas Susisiekimo ministerijai:
- Iki 2019 m. rugsėjo 30 d. Finansų ministerijai pateikti veiksmų planą dėl jūrų transporto bei miestų transporto infrastruktūros vystymo priemonių nesuplanuotų lėšų, numatant valstybės projektų sąrašų sudarymo ir projektų sutarčių sudarymo terminus.



[bookmark: _Toc10104958][bookmark: _Toc18670112]7 prioritetas. Kokybiško užimtumo ir dalyvavimo darbo rinkoje skatinimas
Pasibaigus 2019 m. II ketv. Socialinės apsaugos ir darbo ministerijos ERPF lėšomis finansuojamos priemonės įgyvendinimas dar nebuvo pradėtas. Projekto „Užimtumo tarnybos infrastruktūros kokybės ir prieinamumo gerinimas Vilniaus mieste“ sutartis sudaryta 2019 m. liepos mėn. Projektinio pasiūlymo ir investicinio projekto parengimas labai vėlavo (apie 2 metus), o pervertinus investicinį projektą apsispręsta rekonstruoti pastatą, esantį adresu L. Asanavičiūtės g. 23 Vilniuje, pagerinant technines ir funkcines savybes bei sudarant tinkamas sąlygas įdarbinimo paslaugų teikimui.
Socialinės apsaugos ir darbo ministerijos administruojamų ESF lėšomis finansuojamų 7 prioriteto priemonių projektų įgyvendinimas gerokai viršija Veiksmų programos lygmens vidurkius, iki 2019 m. II ketv. pabaigos sudaryta sutarčių už 91 proc., o investuota 53 proc. ministerijai skirtų ES lėšų.
2019 m. II ketv. Socialinės apsaugos ir darbo ministerija tęsė Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio (toliau – Modelis) finansavimo ESF lėšomis planavimo darbus, š. m. liepos mėn. patvirtintos projekto finansavimo sąlygos, pagal kurias Užimtumo tarnyba rengia projektinį pasiūlymą. Tam, kad iki 2019 m. pabaigos būtų pradėtas Modelio įgyvendinimo finansavimas ES lėšomis (nuo š.m. pradžios Modelio įgyvendinimas finansuojamas LR biudžeto lėšomis), būtina, kad Užimtumo tarnybos projektas į valstybės projektų sąrašą būtų įtrauktas iki š. m. rugpjūčio 31 d., o sutartis dėl projekto finansavimo sudaryta iki š. m. gruodžio 15 d.
Taip pat paminėtina, kad Socialinės apsaugos ir darbo ministerija dalį nesuplanuotų 7 prioriteto ESF lėšų (apie 17 mln. eurų) planuoja tik 2021 metais skirti kaip papildomą finansavimą Užimtumo tarnybai priemonėse „Neįgaliųjų profesinė reabilitacija“ ir „Bedarbių integracija į darbo rinką“, siekdama užtikrinti atitinkamų paslaugų finansavimą iki 2023 m. vidurio, tačiau vadovaujantis Projektų administravimo ir finansavimo taisyklėmis[footnoteRef:8], visos projektų sutartys turi būti sudarytos iki 2020 m. gruodžio 31 d. ir po šios datos tokia didelė lėšų dalis negali likti nepaskirstyta projektams. [8:  Projektų administravimo ir finansavimo taisyklės, patvirtintos finansų ministro 2014 m. spalio 8 d. įsakymu Nr. 1K-316, 164 p.] 


	Siūlymas Socialinės apsaugos ir darbo ministerijai:
- Užtikrinti, kad projektų sutartys (įskaitant iš anksto žinomą papildomo finansavimo poreikį) būtų sudarytos iki 2020 m. gruodžio 31 d., išskyrus su Finansų ministerija suderintus išskirtinius atvejus.



Vidaus reikalų ministerijos administruojamų ERPF lėšomis finansuojamų priemonių projektų planavimas ir įgyvendinimas atsilieka nuo visos Veiksmų programos įgyvendinimo vidurkių (sudaryta sutarčių už 64 proc., investuota 24 proc.). Tam įtakos turėjo vėluojantis Vidaus reikalų ministerijos administruojamų didžiųjų miestų ir miestų kompleksinės plėtros priemonių projektų įgyvendinimas. 
Komplikuoto ir rizikingo Šeškinės daugiafunkcio komplekso projektui numatytas ES lėšas (29 mln. eurų) Vidaus reikalų ministerija nusprendė skirti kitiems Vilniaus miesto savivaldybės (toliau – VMS) projektams. Atsižvelgiant į iki šiol stebimą didelį VMS projektų vėlavimą ir siekiant užtikrinti lėšų panaudojimą laiku, Vidaus reikalų ministerija, įgyvendindama ankstesnėje ataskaitoje Vyriausybei teiktą rekomendaciją, numatė priemonės „Kompleksinė paslaugų plėtra integruotų teritorijų vystymo programų tikslinėse teritorijose“ finansavimo sąlygose konkrečius terminus projektinių pasiūlymų pateikimui ir projektų sąrašo sudarymui. Įvertinus finansavimo sąlygose nustatytus terminus ir atsižvelgiant į progresą, identifikuota rizika, kad bus vėluojama ir nesilaikoma projektinių pasiūlymų pateikimo terminų. Atsižvelgiant į tai, siūloma Vidaus reikalų ministerijai nedelsiant identifikuoti priežastis ir spręsti vėluojančių projektinių pasiūlymų pateikimo problemas arba siūlyti sprendimus dėl projektų pakeitimo labiau parengtais, neprobleminiais arba perskirstyti lėšas kitoms sritims.
Vidaus reikalų ministerija, įgyvendindama ankstesnėje Lietuvos Respublikos Vyriausybės ataskaitoje teiktą rekomendaciją, pateikė Finansų ministerijai priemonės „Miesto inžinerinės infrastruktūros, svarbios verslui, atnaujinimas ir plėtra“ dokumentų tikslinimo planą, tačiau vėluoja jį įgyvendinti. Siekdama greitesnio šios priemonės įgyvendinimo Vidaus reikalų ministerija kartu su VšĮ „Investuok Lietuvoje“ per liepos mėnesį turėjo suorganizuoti susitikimus, konsultacijas su savivaldybėmis dėl verslo poreikius atitinkančių teritorijų identifikavimo. Ministerija informavo, kad susitikimai įvyko vos keliose savivaldybėse. Stebint lėtą šios priemonės įgyvendinimą, būtina Vidaus reikalų ministerijai nedelsiant suorganizuoti likusius susitikimus su savivaldybėmis ir patvirtinti priemonės planavimui ir įgyvendinimui reikalingus dokumentus ar jų pakeitimus.

	  Siūlymas Vidaus reikalų ministerijai: 
- Per 2019 m. rugsėjo mėn. kartu su VšĮ „Investuok Lietuvoje“ suorganizuoti likusius susitikimus, konsultacijas su savivaldybėmis dėl verslo poreikius atitinkančių teritorijų identifikavimo;
- Spartinti priemonės „Miesto inžinerinės infrastruktūros, svarbios verslui, atnaujinimas ir plėtra“ planavimo ir įgyvendinimo procesus, laikantis Finansų ministerijai pateiktame dokumentų tikslinimo plane numatytų terminų;
- Užtikrinti, kad būtų laikomasi priemonės „Kompleksinė paslaugų plėtra integruotų teritorijų vystymo programų tikslinėse teritorijose“ finansavimo sąlygose numatytų konkrečių projektinių pasiūlymų pateikimo terminų, o jų nesilaikant nedelsiant priimti sprendimus dėl projektų pakeitimo labiau parengtais, neprobleminiais arba lėšų perskirstymo kitoms sritims.



[bookmark: _Toc512504084][bookmark: _Toc10104959]Kultūros ministerijos 7 prioriteto administruojamų priemonių įgyvendinimas, pagal pasirašytų sutarčių rodiklį (73 proc.) atitinka Veiksmų programos vidurkį, tačiau atsilieka investavimas (25 proc.).
Iki 2019 m. rugpjūčio mėn. į valstybės projektų sąrašą buvo įtraukti Kauno apskrities viešosios bibliotekos, Klaipėdos valstybinio muzikinio teatro bei Lietuvos aklųjų bibliotekos projektai (bendra projektų vertė apie 20,4 mln. eurų), skirtas finansavimas Šiuolaikinio meno centro projektui (apie 2,1 mln. eurų). Numatoma pritarti dviejų jau įgyvendinamų projektų Panevėžio apskrities Bitės bibliotekos ir Rusų dramos teatro papildomo finansavimo prašymams (apie 2,4 mln. eurų). Skyrus finansavimą aukščiau nurodytiems projektams bei pritarus jau įgyvendinamų projektų papildomo finansavimo prašymams rizikos, kad iki 2019 m. pabaigos nebus suplanuotos skirtos ES lėšos nėra.

[bookmark: _Toc18670113]8 prioritetas. Socialinės įtraukties didinimas ir kova su skurdu 
Vidaus reikalų ministerijos 8 prioriteto ESF lėšomis finansuojamų priemonių įgyvendinimo sparta nepakankama ir nuo Veiksmų programos įgyvendinimo vidurkio atsilieka dvigubai (sutarčių sudaryta už 40 proc., investuota 18 proc. skirtų ES lėšų).
Įgyvendinant miesto bendruomenių inicijuotą vietos plėtrą šiuo metu miesto vietos veiklos bendruomenės (VVG) yra pradėjusios įgyvendinti vietos plėtros projektus už 6 mln. eurų ES ir valstybės biudžeto lėšų. Tačiau įgyvendinant 7 iš 39 strategijų VVG vėluoja atrinkti projektus ir sudaryti vietos plėtros projektų sąrašus (sąrašai turėjo būti sudaryti ir pateikti Vidaus reikalų ministerijai ir ESFA iki liepos 31 d.), dėl to taip pat vėluojama sudaryti projektų sutartis (vadovaujantis Vietos plėtros projektų sąrašų ir vietos plėtros projektų finansavimo sutarčių sudarymo planu). Kadangi visų vietos plėtros projektų sutartys (už 21,7 mln. eurų ES ir valstybės biudžeto lėšų) turi būti sudarytos iki 2020 m. gruodžio 31 d., Vidaus reikalų ministerija turėtų imtis veiksmų valdyti vėluojančio strategijų įgyvendinimo riziką ir paspartinti projektų atranką.

	Siūlymas Vidaus reikalų ministerijai:
- Užtikrinti, kad iki 2019 m. gruodžio 31 d., į vietos plėtros projektų sąrašus būtų įtraukta vietos plėtros projektinių pasiūlymų už 15 mln. eurų bei sudaryta projektų sutarčių už 8,3 mln. eurų ES ir valstybės biudžeto lėšų strategijų veiksmams įgyvendinti.



Sveikatos apsaugos ministerijos administruojamų 8 prioriteto ERPF lėšomis finansuojamų priemonių sutarčių sudarymo pažanga (79 proc.) ir investavimo pažanga (35 proc.) atitinka Veiksmų programos vidurkį. Tačiau atsilieka ESF lėšomis finansuojamų projektų įgyvendinimas: iki 2019 m. II ketv. pabaigos sudaryta sutarčių už 55 proc., o investuota 16 proc. ministerijai skirtų ES lėšų.
Sveikatos apsaugos ministerija per 2019 m. turėtų suplanuoti visas ministerijos administruojamas lėšas (įtraukti projektus į sąrašus arba paskelbti kvietimus). Tačiau numatyti veiksmai vėluoja. 
Sveikatos apsaugos ministerija turi imtis aktyvesnių veiksmų planuojant, vertinant ir priimant sprendimus dėl naujų projektų. Būtina spartinti investicijų į onkologinių ligų prevencinių programų infrastruktūros sukūrimą, širdies nepakankamumo kabinetams reikiamos infrastruktūros įsigijimą, Nacionalinės visuomenės sveikatos priežiūros laboratorijos infrastruktūros modernizavimą ir geriatrijos stacionarių bei ambulatorinių paslaugų plėtrą, planavimą. 
Dar labiau vėluoja ESF lėšų investavimas. Nėra imtasi veiksmų perskirstant nesuplanuotas lėšas, užtruko diskusijos dėl ,,žaliųjų koridorių“ modelio sukūrimo onkologijoje, vis dar nėra sprendimų dėl 6,5 mln. eurų sumos, planuotos gydytojų rezidentų ir gydytojų skatinimui vykti dirbti į regionus.
Perskirstant lėšas ar skiriant papildomą finansavimą labai svarbu planuoti kokybiškas investicijas, orientuotas į rezultatą. Sveikatos apsaugos ministerijai svarstant papildomai skirti 3,5 mln. eurų nesuplanuotų lėšų visuomenės sveikatos biurų vykdomoms sveikos gyvensenos skatinimo ir sveikatos raštingumą didinančioms veikloms, būtina įvertinti, kurios vykdomos veiklos duoda didžiausią pridėtinę vertę pokyčiui pasiekti.
Paminėtina, kad Sveikatos apsaugos ministerija užbaigė diskusijas su socialiniais partneriais dėl planuojamų investicijų inovatyviems ir efektyviems sveikatos priežiūros paslaugų teikimo modeliams įgyvendinti, baigiami rengti ir derinti planavimo dokumentai. Liepos mėn. į valstybės projektų sąrašą įtrauktas ciklotrono infrastruktūros sukūrimo projektas už 11,7 mln. eurų, kuris leis plėtoti branduolinės medicinos technologijas ir sumažinti sergamumą ir ankstyvą mirštamumą nuo piktybinių navikų ir kt. ligų. Skirta 3,2 mln. eurų papildomo finansavimo projektams tuberkuliozės, insultų ir vaikų ligų srityse.

	Siūlymai Sveikatos apsaugos ministerijai: 
- Iki 2019 m. spalio 15 d. įvertinti visuomenės sveikatos biurų vykdomų projektų gerąją patirtį ir skirti papildomą finansavimą tik didžiausią pridėtinę vertę duodančioms veikloms;
- Iki 2019 m. spalio 15 d. apsispręsti, kam bus skiriami 6,5 mln. eurų ESF lėšų (planuotų gydytojų rezidentų ir gydytojų skatinimui vykti dirbti į regionus), ir pateikti dokumentų projektus Finansų ministerijai derinti.



Socialinės apsaugos ir darbo ministerijos administruojamų 8 prioriteto priemonių įgyvendinimo sparta atitinka Veiksmų programos vidurkį: iki 2019 m. II ketv. pabaigos sudaryta sutarčių už 67 proc., o investuota 41 proc. ministerijai skirtų ES lėšų.
Nors didžioji dalis Socialinės apsaugos ir darbo ministerijos administruojamų 8 prioriteto ESF lėšų yra suplanuotos, tačiau nėra aišku dėl dalies nesuplanuotų lėšų tolesnio panaudojimo, pavyzdžiui, konkursinėse priemonėse „Socialinę atskirtį patiriančių asmenų integracija į darbo rinką“ – 13,6 mln. eurų ES lėšų, „54+“ – 2,5 mln. eurų ES lėšų. Atsižvelgiant į tai, kad pagal teisės aktus projektų sutartis reikia sudaryti iki 2020 m. pabaigos, siūloma per 2019 m. suplanuoti (įtraukti į projektų sąrašus, paskelbti kvietimus) visas prioriteto lėšas.
Taip pat vis dar nėra suplanuota neįgaliųjų globos pertvarkai skirtų ESF ir ERPF lėšų dalis (41,5 mln. eurų), ypač vėluoja ERPF lėšų dalies (24,5 mln. eurų) planavimo veiksmai. Socialinės apsaugos ir darbo ministerija šiuo metu rengia priemonės investicinį projektą, kurio rezultatais remiantis iki rugsėjo mėn. apsispręs dėl dalies labiausiai pasirengusių neįgaliųjų globos įstaigų pertvarkos finansavimo iš 2014–2020 m. ES fondų lėšų ir Finansų ministerijai pateiks derinti projektų finansavimo sąlygas. Iš ESF lėšų (17 mln. eurų) planuojama finansuoti neįgaliųjų integracijos bendruomenėje paslaugas, informuoti ir šviesti visuomenę apie neįgaliųjų globos pertvarką. Rugpjūčio mėn. patvirtintos projekto finansavimo sąlygos, tačiau, užsitęsus projekto partnerių atrankai, projektą planuojama įtraukti į projektų sąrašą tik spalio mėn., o finansavimą skirti 2020 m. pradžioje.
Socialinės apsaugos ir darbo ministerijai siūloma, investuojant į paslaugų vaikams su negalia ir jų šeimų nariams infrastruktūros kūrimą/plėtrą, pasinaudoti virškontraktavimo, kuris šiuo metu numatytas Socialinės apsaugos ir darbo ministerijai 8 prioritete, galimybe. Socialinės apsaugos ir darbo ministerija Finansų ministerijai pateikė šios iniciatyvos veiksmų planą, pagal kurį šiuo metu yra rengiami reikalingi dokumentai, o kvietimą teikti paraiškas planuojama paskelbti 2020 m. pradžioje.
Pažymėtina, kad Socialinės apsaugos ir darbo ministerija toliau tęsia veiklų, skirtų institucinės globos pertvarkai, planavimą ir finansavimą. Iki 2019 m. liepos mėn. pabaigos į valstybės projektų sąrašus įtraukta savivaldybių projektų už 10,7 mln. eurų, skirtų sukurti vaikų globos pertvarkai reikalingą infrastruktūrą bendruomenėse (iš viso planuojama skirti 14 mln. eurų). Iš jų jau sudarytos 15 projektų finansavimo sutartys už 3,1 mln. eurų. Iki metų pabaigos tikimasi suplanuoti likusius projektus ir sudaryti didžiąją dalį projektų sutarčių.

	Siūlymas Socialinės apsaugos ir darbo ministerijai:
- Iki 2019 m. rugsėjo 15 d. Finansų ministerijai pateikti veiksmų planą dėl visų 8 prioriteto ESF nesuplanuotų lėšų, numatant valstybės projektų sąrašų sudarymo/kvietimų paskelbimo, projektų sutarčių sudarymo terminus.



[bookmark: _Toc10104960][bookmark: _Toc18670114]9 prioritetas. Visuomenės švietimas ir žmogiškųjų išteklių potencialo didinimas
Švietimo, mokslo ir sporto ministerijos ERPF lėšomis finansuojamų projektų planavimas pakankamai spartus (sutarčių sudaryta 78 proc.), investavimas atsilieka (25 proc.). Riziką kokybiškam ir savalaikiam lėšų investavimui į infrastruktūrą kelia projektavimo darbų vėlavimas: pateikiami nekokybiški techniniai dokumentai bei užsitęsia rangos darbų pirkimai.
Švietimo, mokslo ir sporto ministerijos administruojamų ESF lėšomis finansuojamų projektų įgyvendinimas neatsilieka nuo vidurkio (sudaryta sutarčių – 78 proc., investuota – 37 proc.). ESF investicijų spartai įtakos turi besitęsiančios diskusijos su EK dėl investavimo prioritetų ir veiklų atitikimo Tarybos rekomendacijoms Lietuvai, atskleidžiančioms poreikį gerinti sprendimų atitikimą identifikuotoms problemoms, kurias pagrindžia duomenys ir statistika. Tebesitęsia diskusijos su Finansų ministerija dėl pakankamų veiksmų įgyvendinant vertintojų rekomendacijas mokymosi visą gyvenimą srityje ir mokymosi visą gyvenimą rodiklių gerinimo bei efektyvaus pameistrystės skatinimo veiklų įgyvendinimo.
Neigiamą įtaką ESF investicijų spartai ir kokybei daro ir žmogiškųjų išteklių trūkumas bei nepaskirti atsakingi asmenys Švietimo, mokslo ir sporto ministerijoje ir pavaldžiose įstaigose, kurios reorganizuojamos į vieną juridinį asmenį. Šis poveikis ypač kelia riziką sėkmingam bendrojo ugdymo programų atnaujinimui bei neigiamai veikia ir dalies ERPF projektų spartą. Siekiant valdyti šią riziką, projektus įgyvendinančios CPVA ir ESFA kartu su Švietimo, mokslo ir sporto ministerija 2019 m. rugsėjo mėn. planuoja susitikimus su naujos įstaigos vadovybe, siekiant suderinti tolesnius projektų įgyvendinimo veiksmus, aptarti veiklų įgyvendinimo rizikas, sutarti dėl atsakingų asmenų paskyrimo ir pan.
Aukštojo mokslo srityje dėl nesibaigusių universitetų susijungimų ir dalies terminų atidėjimo identifikuota galimo investicijų neefektyvumo rizika. Veiksmų programoje numatyta, kad studijų infrastruktūros modernizavimas reikalingas kokybiškam studijų procesui organizuoti bei aukštųjų mokyklų tinklo ir infrastruktūros konsolidavimui tęsti, tačiau pastaruoju metu dviejų universitetų susijungimas atidėtas, o kiti atsisakė jungtis. Todėl Švietimo, mokslo ir sporto ministerija turi užtikrinti, kad kiekvienas Veiksmų programos 9 prioriteto ES lėšomis finansuojamas aukštojo mokslo institucijų projektas vykdytų aiškius optimizavimo ir koncentravimo veiksmus. Finansų ministerija, siekdama užtikrinti, kad ES lėšos bus investuotos į realius aukštojo mokslo institucijų veiklos, infrastruktūros optimizavimo, žmogiškųjų išteklių stiprinimo ir studijų kokybės gerinimo veiksmus raštu[footnoteRef:9] paprašė Švietimo, mokslo ir sporto ministerijos kartu su CPVA ir ESFA iki 2019 m. rugsėjo 16 d. pateikti konkrečius pasiūlymus ES lėšomis įgyvendinamų priemonių finansavimo sąlygų tobulinimui. Švietimo, mokslo ir sporto ministerijai pavesta vertinant projektų investicijų projektus ir planuojant projektus, užtikrinti, kad kiekvienas Veiksmų programos 9 prioriteto ES lėšomis finansuojamas aukštojo mokslo institucijų projektas vykdytų aiškius optimizavimo ir koncentravimo veiksmus. CPVA ir ESFA įpareigotos pastebėjus neefektyvaus projektų įgyvendinimo rizikas aukštųjų mokyklų paraiškų vertinimo ir projektų administravimo metu, nedelsiant apie tai informuoti Švietimo, mokslo ir sporto ministeriją ir vadovaujančiąją instituciją bei teikti siūlymus identifikuotoms rizikoms suvaldyti.  [9:  Lietuvos Respublikos finansų ministerijos 2019 m. rugpjūčio 5 d. raštas Nr. 6K-1904129 „Dėl investicijų efektyvumo, finansuojant universitetų tinklo optimizavimą“.] 

Mažiau pažengusia investicijų į švietimą sritimi lieka profesinis mokymas. Šioje srityje dėl užsitęsusio reikiamų teisės aktų priėmimo ir ilgiau nei planuota užtrunkančių viešųjų pirkimų vėluoja investicijos į praktinių įgūdžių rėmimą, kokybės ir patrauklumo užtikrinimo sistemų bei mokymosi galimybių plėtrą, pameistrystę bei pagalbą besimokantiems.
Taip pat svarbu paminėti, kad 2019 m. birželio mėn. Europos Komisija pritarė Veiksmų programos keitimui, kuriuo Švietimo, mokslo ir sporto ministerijai švietimo reformos įgyvendinimui papildomai skirta 11,3 mln. eurų, iš jų 6,8 mln. eurų – gydytojams rezidentams ir 4,5 mln. eurų – socialinėms stipendijoms.
Ekonomikos ir inovacijų ministerijos administruojamos 9 prioriteto priemonės sutarčių sudarymo pažanga (63 proc.) šiek tiek mažesnė nei Veiksmų programos vidurkis, labiau nuo vidutinio Veiksmų programos įgyvendinimo vidurkio atsilieka investavimas, kuris iki 2019 m. II ketv. pabaigos sudarė tik 20 proc. Investicijos prioritete atsilieka, nes nesulaukus projektų vykdytojų susidomėjimo ir siekiant atliepti rinkos poreikius buvo koreguojami priemonėse nustatyti projektų įgyvendinimo reikalavimai ir sąlygos, dėl to projektai prasidėjo vėliau.
Pagal priemonę „Žmogiškųjų išteklių stebėsenos, prognozavimo ir plėtros mechanizmai“ numatyta investuoti į vidutinės trukmės žmogiškųjų išteklių paklausos prognozavimo sistemos sukūrimą ir jos funkcionalumo palaikymo ir tobulinimo užtikrinimą. Ši investicija labai svarbi ir prisidėtų prie 2019 m. Europos Sąjungos Tarybos rekomendacijos Lietuvai, kurioje pažymima, kad vis dar išlieka nuolatinės kvalifikuotų darbuotojų trūkumo bei įgūdžių pasiūlos ir paklausos neatitikties problema, įgyvendinimo, todėl siūloma Ekonomikos ir inovacijų ministerijai užtikrinti, kad žmogiškųjų išteklių stebėsenos,  prognozavimo ir plėtros mechanizmų kūrimo projektai, kurie  prisidėtų prie kvalifikuotų darbuotojų trūkumo mažinimo bei įgūdžių pasiūlos ir paklausos neatitikties problemos sprendimo, būtų įtraukti į valstybės projektų sąrašą.

	Siūlymai Ekonomikos ir inovacijų ministerijai:
- Iki 2019 m. spalio 30 d. pateikti Finansų ministerijai informaciją apie tai, kas jau atlikta, kuriant žmogiškųjų išteklių stebėsenos, prognozavimo ir plėtros mechanizmus ir ką dar planuojama atnaujinti/sukurti 2014–2020 m. finansavimo periodu;
- Iki 2019 m. gruodžio 1 d. įtraukti žmogiškųjų išteklių stebėsenos, prognozavimo ir plėtros mechanizmų kūrimui skirtus projektus į valstybės projektų sąrašą.



[bookmark: _Toc10104961][bookmark: _Toc18670115]10 prioritetas. Visuomenės poreikius atitinkantis ir pažangus viešasis valdymas
10 prioriteto įgyvendinimas pasižymi pakankama sutarčių sudarymo pažanga (88 proc.), tačiau nuo vidutinių Veiksmų programos įgyvendinimo vidurkių atsilieka lėšų investavimas (20 proc).
Vidaus reikalų ministerijai Vyriausybės nutarimu[footnoteRef:10] 10 prioritete leidžiama virškontraktuoti 7 proc. ministerijai skirto finansavimo. Projektai, kuriuos ketinama finansuoti iš virškontraktavimo, yra žinomi, tačiau didelė dalis projektinių pasiūlymų (ir susijusių investicinių projektų) dar tik pradėti rengti, teikiamų projektinių pasiūlymų veiklos yra neišgrynintos, trūksta pagrindimo dėl efektyvių investicijų įgyvendinimo, vėluojama teikti prašymus dėl papildomo finansavimo skyrimo siekiant įgyvendinti projektus II-uoju etapu. Atsižvelgiant į tai, kad ir šių projektų sutartys turi būti sudarytos iki 2020 m. pabaigos, rekomenduojama Vidaus reikalų ministerijai imtis veiksmų ir iki 2020 m. II ketv. pabaigos į valstybės projektų sąrašus įtraukti visus projektus, kurie bus finansuojami iš 10 prioritetui skirto virškontraktavimo. Nepavykus to pasiekti, gali būti siūloma mažinti 10 prioritetui numatytą virškontraktavimą. [10:  Lietuvos Respublikos Vyriausybės 2014 m. lapkričio 26 d. nutarimas Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“] 

Taip pat Vidaus reikalų ministerija jau yra numačiusi konkrečius projektus, kuriuos ketina finansuoti iš likusių nesuplanuotų 10 prioritetui skirtų ES ir valstybės biudžeto lėšų (18,3 mln. eurų). Pažymėtina, jog šiuo metu minėti projektai vis dar yra pasirengimo stadijoje, t. y. rengiami investiciniai projektai, dalis jų vertinami. Šiuos projektus Vidaus reikalų ministerija planuoja įtraukti į projektų sąrašus iki šių metų pabaigos, siekdama investicijų įgyvendinimo laiku.

	[bookmark: _Toc10104962]Siūlymai Vidaus reikalų ministerijai:
- Per 2019 m. III–IV ketv. įtraukti projektų į valstybės projektų sąrašus arba skirti papildomą finansavimą už ne mažiau nei 18,3 mln. eurų ES ir valstybės biudžeto lėšų;
- Iki 2020 m. II ketv. pabaigos į valstybės projektų sąrašus įtraukti visus projektus, kurie bus finansuojami iš 10 prioritetui skirto virškontraktavimo. 



[bookmark: _Toc18670116][bookmark: _Toc473644133]Pasirengimas 2021–2027 m. periodui

ES lygmeniu toliau tęsiasi derybos dėl Sanglaudos politikos reglamentų projektų. Europos Parlamentas savo pirmojo svarstymo nuomonę Europos Komisijai pateiktiems reglamentų variantams pateikė 2019 m. I ketv., o ES Taryboje – iki 2019 m. II ketv. pab. iš esmės pavyko susitarti dėl visų valstybių narių siūlytų pakeitimų ir pasiūlymų Sanglaudos politikos reglamentams bei buvo gautas mandatas deryboms su Europos Parlamentu ir Europos Komisija – trialogams – pradėti. Dėl politinio ciklo pokyčių ES (gegužę vykusių Europos Parlamento rinkimų, naujai formuojamų Europos Parlamento komitetų, keičiamos Europos Komisijos sudėties bei nuo liepos mėn. besikeičiančios ES Tarybai Pirmininkaujančios šalies) trialogai dėl reglamentų planuojami pradėti 2019 m. spalio mėnesį. ES fondų investicinių programų rengimas ganėtinai glaudžiai susijęs su derybų dėl naujojo laikotarpio reglamentų progresu (nežinomi galutiniai konkretūs fondų uždaviniai ir taisyklės, reikiamos įgyvendinti sąlygos ir kt.), todėl ES Tarybai nuo 2019 m. liepos 1 d. pradėjusi pirmininkauti Suomija yra užsibrėžusi tikslą, jog iki šių metų pabaigos būtų išspręsti ir suderėti visi ES fondų programavimui aktualūs klausimai, kad valstybės narės turėtų galutinius sprendimus, reikalingus ruošiant investicijų programas.
Kadangi Eurostat yra jau atnaujinta 2016 m. NUTS 2 regionų klasifikacija, Europos Komisijai nebelieka kliūčių atnaujinti pasiūlymą dėl 2021–2027 m. Sanglaudos politikos įgyvendinimo pagal naujausią statistiką. Pagal ją Lietuva būtų traktuojama ne kaip vienas, o kaip du statistiniai regionai – labiau išsivystęs Sostinės regionas ir mažiau išsivystęs Vidurio-Vakarų regionas. 2016 m. NUTS2 klasifikacijos naudojimas yra vienas iš Lietuvos prioritetų derybose dėl Sanglaudos politikos po 2020 m. Tai neturėtų įtakos Lietuvai skiriamų ES lėšų dydžiui, tačiau būtų garantuotos palankesnės ir lankstesnės nacionalinio finansavimo sąlygos.
2019 m. balandžio 9 d. Europos Komisijos atstovai oficialiai pristatė ES sanglaudos politikos investicijų gaires Lietuvai 2021–2027 metams. Šios gairės yra paskelbtos Šalies ataskaitos 2019 m. D priede. Ataskaitoje identifikuotos iššūkių turinčios sritys, o D priede numatoma, kurios sritys galėtų būti finansuojamos iš ES fondų po 2020 metų.
Finansų ministerija kartu su kitomis ministerijomis toliau tęsia pasirengimą 2021–2027 metų finansiniam laikotarpiui. Šių metų balandžio mėn. vykusioje diskusijoje „Lietuvos socialinės – ekonominės plėtros tikslai ir uždaviniai. Planas 2030“ buvo pristatyti Lietuvos ūkio sektorių finansavimo po 2020 metų vertinimo rezultatai. Šio vertinimo rezultatai yra toliau naudojami rengiant Nacionalinę pažangos programą ir 2021–2027 m. Europos Sąjungos struktūrinių fondų investicijų programą (toliau – Investicijų programa). 
2019 m. birželio 27 d. įvyko pirmosios neformalios derybos su Europos Komisijos atstovais dėl Investicijų programos 1 prioriteto „Pažangesnė Lietuva" investicijų (Švietimo, mokslo ir sporto ministerija ir Ekonomikos ir inovacijų ministerija). Susitikimo metu buvo diskutuoti iššūkiai, problemos ir tikslai mokslinių tyrimų, ekspermentinės plėtros ir inovacijų srityje, SVV konkurencingumo skatinimo, skaitmenizavimo ir įgūdžių, reikalingų sumaniai specializacijai, pramonės transformacijai ir verslumui, ugdymo srityse. Taip pat buvo pristatyta ir diskutuota, kokios ES struktūrinių fondų lėšomis finansuojamos veiklos galėtų prisidėti prie šių iššūkių sprendimo. Antras neformalių derybų su EK susitikimas numatytas 2019 m. rugsėjo 10–11 d., šiame susitikime bus diskutuojama apie 4 prioriteto "Socialiai atsakingesnė Lietuva" investicijas, reikalingas šios srities iššūkiams spręsti (Švietimo, mokslo ir sporto ministerija, Sveikatos apsaugos ministerija, Socialinės apsaugos ir darbo ministerija, Vidaus reikalų ministerija, Kultūros ministerija ir Ekonomikos ir inovacijų ministerija).

1 lentelė. Investicijų programos neformalių derybų grafikas.
	2021–2027 m. Investicijų programos prioritetas
	Preliminari neformalių derybų su EK data

	1 prioritetas „Pažangesnė Lietuva“
	2019-06-27 
(jau įvykęs)

	2 prioritetas „Žalesnė Lietuva“
	2019-10-17

	3 prioritetas „Geriau sujungta Lietuva“
	2019-10-17

	4 prioritetas „Socialiai atsakingesnė Lietuva“
	2019-09-10/11

	5 prioritetas „Piliečiams artimesnė Lietuva“
	2019-10-18



Visa informacija, susijusi su naujojo laikotarpio Sanglaudos politikos investicijų programavimu, skelbiama internetinės svetainės skiltyje Pasirengimas 2021–2027 (https://www.esinvesticijos.lt/lt/pasirengimas-2021-2027), kuriame visos institucijos bei socialiniai–ekonominiai partneriai gali rasti visą koncentruotą, aktualią informaciją.

Kroatija	D. Britanija	Rumunija	Italija	Ispanija	Slovakija	Austrija	Slovėnija	Čekija	Vokietija	Belgija	Danija	Prancūzija	ES vidurkis	Malta	Vengrija	Bulgarija	Airija	Latvija	Nyderlandai	Lenkija	Lietuva	Graikija	Estija	Portugalija	Švedija	Suomija	Liuksemburgas	Kipras	0.19384128040627205	0.22727051777494708	0.23818939074245046	0.23813778596488822	0.25258108698520693	0.2502888684405109	0.2602957218357132	0.2854119444790521	0.2862122092161386	0.29953840114542274	0.30130971690797698	0.30429561277443767	0.30415729030819738	0.30464319027024811	0.30982954693424758	0.31957778038124951	0.32197081157632618	0.32670861824182845	0.33300468944190958	0.33548998931088597	0.3537522918090717	0.35581030129756253	0.37517878741682936	0.39187110924364565	0.39022335790165219	0.40029018883670248	0.42351525288512964	0.43940426823722339	0.44512040708893974	
Iki 2019-03-31	
Deklaruota EK	Investuota projektuose	Sudaryta sutarčių	Numatyta investuoti ES fondų lėšų	1862	2178	4559	6709.3961300000001	Per ataskaitinį laikotarpį (2019 m. II ketv.)	 160 (2,4%)    
 190 (3%)    
 227 (3,4%)    
Deklaruota EK	Investuota projektuose	Sudaryta sutarčių	Numatyta investuoti ES fondų lėšų	160	190	227	0	


Nepaskirstyta projektams	29%
23%
30%
31%
27%
26%
42%
16%
41%
19%

EM	KM	VRM	EIM	ŠMSM	SAM	SM	AM	FM	SADM	1	1	1	1	1	1	1	1	1	1	Sudaryta projektų sutarčių	
EM	KM	VRM	EIM	ŠMSM	SAM	SM	AM	FM	SADM	0.70710034795794063	0.7683543660303972	0.70369037138850132	0.68669014611842993	0.7315284235078845	0.73856170670204779	0.58113647386068013	0.83942270352703763	0.58587695053259525	0.81402153386339871	Investuota projektuose	
EM	KM	VRM	EIM	ŠMSM	SAM	SM	AM	FM	SADM	0.2158516851661082	0.24400442705019371	0.2412083142719792	0.27931585673195591	0.28214471077753556	0.30851311798946301	0.38616970348514101	0.4591786477331925	0.48744962284311921	0.53132786310749036	

Investuoti 2019 m. ES fondų asignavimai	19% (15)
19% (40)
22% (43)
29% (29)
29% (65)
31% (28)
33% (19)
37% (13)
38% (46)
54% (51)

KM	AM	SM	VRM	ŠMSM	EM	SAM	FM	SADM	EIM	0.19033968984596203	0.19227841110551983	0.2231710903076346	0.28568172947437537	0.29320377707234918	0.3121836210988424	0.33180692059682249	0.36600119883040927	0.37946130887487184	0.53737128511103149	Neinvestuoti 2019 m. ES fondų asignavimai	81% (62)
81% (167)
78% (151)
71% (73)
71% (156)
69% (62)
67% (37)
63% (22)
62% (74)
46% (44)

KM	AM	SM	VRM	ŠMSM	EM	SAM	FM	SADM	EIM	0.80966031015403794	0.8077215888944802	0.7768289096923654	0.71431827052562458	0.70679622292765076	0.68781637890115754	0.66819307940317751	0.63399880116959073	0.62053869112512816	0.46262871488896851	II ketv. planas	Kultūros paveldo įveiklinimas ir kultūrinio verslumo skatinimas (KM)	Energijos efektyvumo didinimas (AM, EIM, EM)	Inovacijos ir inovatyvi ekonomika (EIM)	Švietimas (ŠMSM)	Strateginės infrastruktūros plėtojimas (SM)	Valstybės išteklių konsolidavimas ir duomenų atvėrimas (SM/EIM)	Viešasis administravimas (VRM)	Institucinės globos pertvarka (SADM)	Sveikatos (SAM)	Finansų rinkų plėtra (FM)	1	1	1	1	1	1	1	1	1	1	Proc. nuo II ketv. plano	
Kultūros paveldo įveiklinimas ir kultūrinio verslumo skatinimas (KM)	Energijos efektyvumo didinimas (AM, EIM, EM)	Inovacijos ir inovatyvi ekonomika (EIM)	Švietimas (ŠMSM)	Strateginės infrastruktūros plėtojimas (SM)	Valstybės išteklių konsolidavimas ir duomenų atvėrimas (SM/EIM)	Viešasis administravimas (VRM)	Institucinės globos pertvarka (SADM)	Sveikatos (SAM)	Finansų rinkų plėtra (FM)	0.49228673433362752	0.53846014580753532	1.0382618544973543	0.67105204704412957	0.57235363097949876	0.37261419548872166	0.38312011749680808	1.4199982273781906	1.2579051682785303	1	

NE PARAMA, BET INVESTICIJOS

NE VEIKLA, BET POKYCIAI

NE VIESINIMAS, BET KOMUNIKACIWA

